Felhasználói kézikönyv (v3.9) > Felhasználói kézikönyv (v3.9) - (minden rész)

# Felhasználói kézikönyv (v3.9)

Felhasználói kézikönyv (v3.9) - (minden rész) Egy tananyagrész feldolgozása Az egyes tantárgyak tananyagát a tantárgyi útmutatóban található sorrendben, tananyagrészenként (legtöbbször fejzetenként) kell feldolgozni kb. 15-25 perces egységekben. Javasoljuk, hogy minden hallgató készítsen egyéni tanulási tervet, figyelembe véve a tantárgyra rendelkezésre álló időt az időrendi táblában. Egy tananyagrész feldolgozása: Elolvassuk a tananyag megfelelő részét, megnézzük (ha van) a hozzátartozó szemléltető eszközöket (pl. animációk). Az esetleg elfelejtett fogalmak definícióit visszakeressük a fogalomtárban. A tanultakat átgondoljuk, meghatározzuk a lényegi részeket, megkeressük az összefüggéseket, így pl.: A tárgyaltak hogyan valósulnak meg a gyakorlatban (pl. informatikai tárgyaknál az otthoni számítógépemben)? Mit tanultunk az adott témakörről a korábbi tantárgyakban? A tanult rész a már megismert tananyag mely részeivel hozható kapcsolatba? Stb. Átismételjük a tananyag lényegi részeit (az on-line tananyagban ezeket általában dőlt, barna szín jelöli). A legfontosabb törvényszerűségeket, fogalmak definícióit megfogalmazzuk önállóan, majd az ILIAS fogalomtárban ellenőrizzük, hogy nem hagytunk-e ki lényeges elemet; pontos-e a szakfogalmak használata? Megkeressük a tanult részre vonatkozó ellenőrző (vizsga) kérdéseket, megválaszoljuk, és a válaszunkat ellenőrizzük a tananyagban.