Felhasználói kézikönyv (v3.9) > 18 Taneszközök készítése

# Felhasználói kézikönyv (v3.9)

ILIAS-tananyag készítése | SCORM-tananyag készítése
HTML-tananyag készítése HTML-tananyagot már meglévő html dokumentumokból hozhatunk létre. A fájlokat feltölthetjük egyesével vagy akár .zip fájlként. Ehhez a HTML-tananyag taneszköztípust kell kiválasztani a legördülő listából.
Adjuk meg a tananyag címét, leírását, majd kattintsunk a HTML-tananyag létrehozása gombra.
Új könyvtár: létrehozunk egy új könyvtárat, a html fájlok, képek, stb. számára. Új fájl: ezzel tudunk új fájlt hozzáadni a tananyaghoz. Ez lehet html, jpg, gif, stb. illetve zip. Amennyiben előre elkészítjük a tananyagot, akkor célszerű a teljes könyvtárstruktúrát becsomagolni zip formátumba és így feltölteni. A hozzáadott fájlok egy listában jelennek meg. Ha el akarunk távolítani egy vagy több elemet, akkor jelöljük ki az elem(ek)et, majd nyomjuk meg a Törlés gombot. Ha zip formátumban töltöttük fel az anyagot, akkor kijelölés után kattintsunk az Unzip gombra. Lehetőség van az előzőleg feltöltött fájlok letöltésére. Kijelölés után kattintsunk a Letöltés gombra. Amennyiben át szeretnénk nevezni egy fájlt, kijelölés után az Átnevezés gombra, majd adjuk meg az új nevet. FIGYELEM! Ezt a funkciót körültekintően használjuk, mivel bizonyos elemek elérhetetlenné válnak, ha a hivatkozások nem az új fájlnévre mutatnak! Indítófájl megadása: Meg kell adnunk egy fájlt, ami a kezdőlapja lesz a tananyagunknak (pl. index.html). Jelöljük ki a fájlt, majd kattintsunk az Indítófájl beállítása gombra. A Cél alatt megjelenik az Indítófájl címke.
ILIAS-tananyag készítése | SCORM-tananyag készítése