Felhasználói kézikönyv (v3.9) > 18 Taneszközök készítése

# Felhasználói kézikönyv (v3.9)

Mappa készítése | HTML-tananyag készítése
ILIAS-tananyag készítése ILIAS-tananyag létrehozható a "nulláról" kezdve, vagy egy zip-fájlt feltöltve, amelynek szerkezete a rendszer által várt. Az importfájl készülhet egy már létező ILIAS-tananyagban vagy az Open Office eLaix pluginjával Word dokumentumból.
A létrehozás után közvetlenül a tananyag Tulajdonságok lapjára kerülünk. Az alábbiakat határozhatjuk meg itt: On-line: ha publikálni akarjuk a tananyagot, tegyünk pipát a jelölőnégyzetbe. Ha nem on-line egy tananyag, a hallgató nem láthatja. Alapértelmezett megjelenés: azt adhatjuk meg, hogy a tananyag képernyője hány részre legyen osztva, legyen-e a tartalomjegyék mindig a képernyő bal oldalán stb. Stílus: használhatjuk a rendszer alapértelmezett stílusát (css), vagy létrehozhatunk az ILIAS belső szerkesztőjével újat, illetve exportálhatjuk-importálhatjuk az egyes tananyagstílusokat. Lap fejléce: legördülő listából választható ki hogy a fejezetcím, lapcím legyen, vagy semmi ne jelenjen meg. Fejezetszámozás: automatikus számozást állíthatunk be. Tartalomjegyzék mutatja: legördülő listából választható ki hogy csak a fejezeteket vagy a lapokat is. Nyilvános jegyzetek: a hallgatói jegyzetek nyilvánosságát itt engedélyezhetjük. Keretek szinkronizálása: hatása akkor van, ha a tananyag ablakban több keret jelenik meg. Felhasználói megjegyzés engedélyezése "history"-ban: Menü engedélyezése: meghatározhatjuk hogy a tananyag minden lapján megjelenjen-e a menü. A menü gombjai következők lehetnek: tartalomjegyzék, nyomtatási nézet, letöltések (ha készült export csomag, a jelölőnégyzetbe pipát téve letölthető). Új menübejegyzést is vehetünk fel a lap alján.
Ha nulláról hozzuk létre a tananyagot, akkor javasolt először a szerkezet, vagyis a fejezetek és alfejezetek létrehozása. Ez után az egyes lapok elkészítése. A lapok tartalommal feltöltéséhez csak ezután fogjunk.
A bal oldalon levő tartalomjegyzéket az alatta levő Frissítés gombbal lehet aktualizálni. Egy-egy fejezet vagy lap címére kattintva annak tartalma jelenik meg. A fejezetek sorrendjét a fejezetek menüben változathatjuk meg, illetve törölhetjük, másolhatjuk. Az alfejezetek és lapok hasonló műveleteit a fejezetek, illetve alfejezetek címeire kattintás után. Az alábbi képen megfigyelhetjük a lapok menüjét (szerkesztés, előnézet, metaadatok, történet, vágólap), valamint a lap szerkesztését meghatározó tulajdonságokat (média, JavaScript, HTML, aktív-e, valamint hogy a lap aktív-e). A lapok a tananyagban való lapozás során is megnyithatók szerkesztésre is a jobb alsó sarkukban levő gombbal.
A jobb oldali képen az alkalmazható lapelemtípusok láthatók. Ez a lista minden lapelem előtt elérhető, tehát egy már meglévő kép vagy táblázat elé utólag is beszúrhatunk bekezdést, listát stb. |
Ha a bekezdést választjuk, folyamatos szöveget írhatunk vagy másolhatunk be a vágólapról. A szöveg formázásához a rendszer eszközeit ajánlott használni. Ezek a bekezdés menüsorából és a jobb felső sarokban levő Jellemző legördülő listából érhetők el. |
A táblázat szerkezete megadható a sorok és oszlopok számával, vagy HTML-kóddal. Egy-egy cellájába újabb táblázat hozható létre. A táblázat néhány alapértelmezett tulajdonságának megváltoztatása a létrehozás után a táblázat alatt levő tulajdonságok legördülő listaelem kiválasztása után lehetséges. Ezek láthatók a jobb oldali ábrán. Az egyes cellálk háttérszíne külön-külön állíthat a cella melletti jelölőnégyzetbe pipát téve, és az Osztály beállítása legördülő listából stílust választva. Így más-más háttérszínei lehetnek a celláknak. |
A média lapelem lehet kép vagy mozgókép. A médiának adhatunk címet, valamint a képeknek egy kisebb és egy nagyobb változatát. A kis és nagy képet egyszerre kell feltölteni, máskülönben új médiaelemet kell létrehoznunk. Ha a kis kép átméretezés tulajdonsága be van állítva, később is méretezhetjük. A nagy képet a kis kép alján megjelenő nagyító ikonra jeleníthetjük meg. A nagy kép új böngészőlapon fog megjelenni. |
Lista esetén először a felsorolási jelet kell kiválasztani a jobb oldali ábrán láthatók közül, valamint a tételszámot kell megadni. A listában a maximum a 10-es érték, de már létrehozott listában az egyes elemek elé, illetve után újabb tételeket lehet felvenni. Az egyes felsorolási tételekbe allistákat vehetünk fel, valamint bekezdést, táblázatot, médiát, kódot és fájllistát (lásd alább). |
A fájllista egy cím alatt egy vagy több feltöltött fájl. |
Az egyes tananyagelem-típusoknál illetve azok elemeinél más-más, adekvált műveletlistát találunk a legördüdő menüben. A jobb oldali képen a táblázathoz tartozó műveletlistát látjuk. |
Mappa készítése | HTML-tananyag készítése